**Latvijas Republikas Neatkarības atjaunošanas dienai veltītais**

**„Draudzības velobrauciens” un Veiklas braukšanas sacensības**

**NOLIKUMS**

**1. Mērķis un uzdevumi**

* veicināt aktīvu brīvā laika pavadīšanu bērnu un jauniešu vidū;
* popularizēt velosipēdu kā videi un cilvēkam draudzīgu transportlīdzekli;
* popularizēt riteņbraukšanu Rēzeknes iedzīvotāju vidū.

**2. Starta vieta un laiks**

* „Draudzības velobraucienam”  04.05.2014. plkst. 10:15  pie pieminekļa „Vienoti Latvijai”
* Veiklas braukšanas sacensībām 04.05.2014. plkst.11:15 Raiņa ielā pie Rēzeknes pilsētas Kultūras un atpūtas parka.

**3. Pasākuma programma**

**09:00–09:45**„Draudzības velobrauciena” dalībnieku ierašanās un reģistrācija laukumā pie Domes

**10:15 – Starts velobraucienam.**Distancē ar pārtraukumiem dodas dalībnieki pa komandām (distance no pieminekļa pa Baznīcas un Raiņa ielu līdz parkam)

**10:30 – Finišs** Kultūras un atpūtas parkā

**11:00 – „Draudzības velobrauciena” komandu apbalvošana**

**10:30–11:00**Dalībnieku reģistrācija **veiklas braukšanas sacensībām Kultūras un atpūtas parkā**

**11:15 – 13:30 Veiklas braukšanas sacensības** Raiņa ielā pretī Kultūras un atpūtas parkam

**14:00 – Veiklāko braucēju apbalvošana.**Tiek apbalvoti veiklākie braucēji pa vecuma grupām.

**4. Dalībnieki**

„Draudzības velobraucienā” var piedalīties visi Rēzeknes pilsētas iedzīvotāji, veidojot arī ģimeņu, draugu, pagalmu, ielu, darba kolektīvu komandas (4-8 dalībnieki).

„Draudzības velobraucienā” atļauts piedalīties ar jebkādu tehniskā kārtībā esošu velosipēdu. **Bērniem aizsargķiveres obligātas, pieaugušajiem - vēlamas!**

**Veiklās braukšanas sacensībās** var piedalīties dalībnieki no 7 gadu vecuma. Sacensības notiks trīs vecuma grupās meitenēm un zēniem: 7-10 gadi, 11-13 gadi; 14 gadi un vairāk.

**5. Dalībnieku reģistrācija un starta kārtība**

**5.1. „Draudzības velobraucienam”:**

· Pirms velobrauciena pieteikšanās **līdz 28.aprīlim**: vecāku, klases audzinātāju vai sporta skolotāju aizpildītu pieteikumu (pielikums Nr. 1) sūtīt uz e-pasta adresi: sports@rezekne.lv

· Reģistrācija velobraucienam laukumā pie Domes sākas no plkst. **9:00**un ir atvērta līdz plkst. **9:45**.

· Dalībnieki, piesakoties velobrauciena dienā, aizpilda pieteikumu uz vietas.

· Numuru izsniegšana reģistrēšanā vietā.

· Dalībniekiem, piereģistrējoties velobraucienam, jāparakstās par drošības noteikumu ievērošanu.

· Dalībnieki dodas distancē pa komandām, sākot ar vecākajiem.

· Dalībnieki tiek lūgti ieņemt starta vietas pēc velobrauciena vadītāja uzaicinājuma.

**5.2. Veiklas braukšanas sacensībām:**

 ·  Reģistrācija Rēzeknes Kultūras un atpūtas parkā plkst.**10:30 – 11:00**.

**6. Apbalvošana**

Visi „Draudzības velobrauciena” dalībnieki tiek apbalvoti ar piemiņas medaļām, atraktīvākās komandas – ar piemiņas balvām.

Veiklas braukšanas sacensību 1.-3.vietu ieguvēji katrā vecuma grupā meitenēm un zēniem tiek apbalvoti ar kausiem un diplomiem.

**7. Dalībnieku ievērībai!**

Velobrauciena dalībniekiem un skatītājiem lūdzam nepiesārņot dabu trases teritorijā un ar cieņu izturēties pret apkārtējo vidi. Dalībnieks var tikt sodīts par atkritumu atstāšanu trasē.

Visi velobrauciena un Veiklas braukšanas sacensību dalībnieki ir pilsoniski un juridiski atbildīgi par visiem nelaimes gadījumiem un materiāliem zaudējumiem, kas radušies piedaloties minētajos sporta pasākumos. Visiem dalībniekiem obligāti jāievēro drošības noteikumi! Distances laikā jāievēro taisnvirziena kustība - nav atļauts *kantēt* citus braucējus! Kā arī jāizrāda cieņa pret pārējiem sporta pasākumu dalībniekiem.

Organizators un visi citi cilvēki, kuri ir iesaistīti šo pasākumu organizēšanā neatbild par jebkādiem tiešiem, netiešiem, neparedzamiem vai paredzamiem fiziskiem un materiāliem zaudējumiem šo pasākumu dalībniekiem, kas var notikt pirms vai pēc šiem pasākumiem, kā arī to laikā.

Organizators nav atbildīgs par iespējamām sadursmēm, kritieniem un citiem nelaimes gadījumiem trasē. Aizsargķiveres ir obligātas. Visa distance ir jāveic ar aiztaisītu aizsargķiveri.

Katrs velobrauciena un veiklas braukšanas sacensību dalībnieks, piesakoties sacensībām, uzņemas pilnu atbildību par drošību noteikumu un sacensību nolikuma ievērošanu. Apstiprinot savu dalību „Draudzības velobraucienā” un Veiklas braukšanas sacensībās”, dalībnieki atsakās no jebkādu pretenziju izvirzīšanas organizatoram vai citām pasākuma organizēšanā iesaistītām personām pēc iespējama nelaimes gadījuma vai materiālo zaudējumu rašanās un necīnās par zaudējumu atgūšanu tiesas ceļā.

**Visiem dalībniekiem jāiepazīstas ar „Draudzības velobrauciena” un Veiklas** **braukšanas sacensību nolikumu. Tā nezināšana neatbrīvo dalībniekus no personīgās atbildības.**

**8. Informācija un organizatori**

Sacensības organizē un vada:

Rēzeknes pilsētas domes Sporta pārvalde sadarbībā ar pašvaldības aģentūru „Rēzeknes Kultūras un Tūrisma centrs”.

Veiklas braukšanas sacensību galvenais tiesnesis- Ivars Silickis - 29415911